Във връзка с постъпили писмо с вх. № ОВОС-1866/23.06.2022г. за: „Програма за опазване на околната среда, вкл. Програма за управление на отпадъците на Община Сопот“, с възложител: ОБЩИНА СОПОТ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.1 от *Закона за опазване на околната среда* /ЗООС/ и **чл.2, ал.2, т.2** от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка на Изменение на Общ устройствен план на община Марица се извършва едновременно с изготвянето му и решението за преценяване на необходимостта от извършване на ЕО се издава преди одобряването на изменението на Общия устройствен план.

**ІІ. По отношение на изискванията на чл. 31 от Закона за биологичното разнообразие (ЗБР):**

**На територията на Община Сопот попадат части от следните защитени зони от мрежата НАТУРА 2000:**

- Защитени зони за опазване на дивите птици - ЗЗ BG 0002128 „Централен Балкан буфер”, обявена със Заповед № РД-321/04.04.2013 г. на МОСВ (ДВ бр.46/21.05.2013 г.) и BG 0000494 „Централен Балкан”, обявена със Заповед № РД-559/05.09.2008 г. на МОСВ (ДВ бр.84/26.09.2008 г.), изменена и допълнена със Заповед № РД-260 от 31 март 2021 г. (ДВ бр.41/2021 г.). на МОСВ.

- Защитена зона за опазване на природните местообитания и на дивата флора и фауна - BG 0001493 „Централен Балкан буфер”, обявена със Заповед № РД-272/31.03.2021 г. на МОСВ.

**В териториалния обхват на община Сопот не попадат защитени територии по смисъла на Закона за защитените територии.**

**ІІІ. Указания за последващи действия, които следва да се предприемат за извършване на процедурата по преценяване на необходимостта от извършване на ЕО:**

Преценката се извършва по реда на глава втора от Наредба за ЕО, като съгласно чл.8а Възложителят на плана трябва да представи в РИОСВ-Пловдив **писмено искане по образец - приложение 4** на хартиен и електронен носител.

Образец на искане за преценяване на необходимостта от извършване на ЕО съгласно Приложение 4 към Наредбата за ЕО, може да намерите на интернет страницата на РИОСВ-Пловдив -  административни услуг>>образци и формуляри>>[процедури по ОВОС и Екологична оценка](https://plovdiv.riosv.com/main.php?module=info&object=info&action=view&inf_id=71)>>[искане за преценяване на необходимостта от извършване на ЕО](https://plovdiv.riosv.com/files/file/ovos/formuliari_OVOS/2019/EO_iskane_precenka.docx).

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1866-1/07.07.2022г.